
1. VYMEDZENIE POSLANIA ŠKOLY A CIEĽOV VÝCHOVY A VZDELÁVANIA  


Poslanie materskej školy a ciele a poslanie výchovy a vzdelávania v konkrétnej materskej škole sú stanovené  v súlade so: 
· všeobecnými cieľmi ustanovenými v štátnom vzdelávacom programe,
· cieľmi výchovy a vzdelávania ustanovenými v školskom zákone,
· cieľmi stanovenými v projekte riadenia a rozvoja materskej školy,
· potrebami a záujmami detí, rodičov/zákonných zástupcov a pedagogických zamestnancov,
· vlastným zameraním materskej školy.

Sociálno- emocionálny rozvoj 
· rozvíjať empatiu a prostredníctvom rozprávok chápať vlastné emócie, pomenovať vlastné  emócie,  ako aj emócie a potreby druhých ľudí 
· budovať ochranársky vzťah k prírodnému prostrediu  prostredníctvom zážitkového učenia,  starostlivosti o rastliny a živočíchy  v okolí materskej školy 
· uplatňovať pravidlá slušného správania v skupinových aktivitách  prostredníctvom ranných kruhov zameraných na emocionálny rozvoj a  aktivít zameraných na prosociálne správanie.
Kognitívny rozvoj a predčitateľská gramotnosť 
· aktívne počúvať s porozumením a rozvoj slovnej zásoby  – reprodukovanie  príbehov vlastnými slovami
· rozvoj fonologického uvedomovania- pomocou básní, riekaniek, piesní členiť slová na slabiky, vyhľadávať rýmy, vyčleniť začiatočnú hlásku slova. 
· Prejavovať záujem o knihu prostredníctvom  práce s knihami, tvorby vlastných kníh , edukačných projektov 
Psychomotorický rozvoj 
· Zdokonaľovať jemnú motoriku , koordináciu zraku a rúk  pri manipulácií s knižkami, kreslení , tvorbe z prírodných materiálov 
· Rozvíjať hrubú motoriku pri každodenných pohybových hrách a aktivitách v prírode
· Zlepšovať zmyslové vnímanie  pri priamom kontakte s prírodninami 

Školský vzdelávací program je  dokumentom, ktorý je  zameraný na všetky oblasti rozvoja dieťaťa. Materská škola má 2 hlavné oblasti zamerania:
1. predčitateľská gramotnosť -  našim cieľom je, aby sme vytvorili u detí pozitívny vzťah ku knihám. Je dôležité, aby dieťa pochopilo zmysel a cieľ  čítania skôr, ako reálne začne čítať. Aby si uvedomilo, že písaný text je zdrojom informácií, ktoré mu pomáhajú získavať poznatky z okolitého sveta.   Ide o cielené a komplexné rozvíjanie predčitateľskej gramotnosti detí, intenzívnejšie uplatňovanie hovoreného slova, vytváranie priestoru na aktívnu komunikáciu, rozširovanie slovnej zásoby, spisovnej výslovnosti, počúvanie, písanie, čítanie, prácu s textom s dôrazom na rešpektovanie rozvojovej úrovne jednotlivých detí. Cieľom  tejto oblasti je , aby sa deti naučili vyjadrovať a komunikovať, aby sa zoznámili so svetom písmen, čísel a symbolov. 
2. environmentálne zameranie- základom environmentálnej výchovy je pozitívny postoj k prírode a poznávanie životného prostredia. V tejto oblasti je potrebné, aby deti mohli byť priamo v kontakte s prírodou a nadobúdať poznatky prostredníctvom zážitkového učenia a  zmyslových hier. Cieľom je, aby dieťa získalo pozitívny postoj k ochrane a tvorbe životného prostredia.  Materská škola sa  nachádza v prostredí, kde deti majú veľa možností skúmať prírodu. Súčasťou našej obce je Arborétum Mlyňany, kde deti chodievajú na vychádzky a môžu priamo pozorovať prírodu. 


2. STUPEŇ VZDELANIA

Stupeň vzdelania, ktorý poskytuje materská škola, je totožný so stupňom vzdelania uvedeným v § 16 ods. 2 školského zákona – predprimárne vzdelanie, ktoré dieťa získa absolvovaním posledného roka vzdelávacieho programu odboru vzdelávania v materskej škole.




3. DĹŽKA ŠTÚDIA A FORMY VÝCHOVY A VZDELÁVANIA

Materská škola poskytuje výchovu a vzdelanie pre deti od 3 do 6  rokov.  Pre dieťa, ktoré dovŕši 5 rokov veku do 31. augusta pred začiatkom školského roka, od ktorého nastúpi do základnej školy je predprimárne vzdelávanie povinné.  V prípade predloženia dokladov- 
· Písomný súhlas príslušného zariadenia poradenstva a prevencie
· Písomný súhlas všeobecného lekára pre deti a dorast 
· Informovaný súhlas zákonného zástupcu ,
môže riaditeľ školy vydať rozhodnutie o pokračovaní plnenia povinného predprimárneho vzdelávania na jeden rok. 

Forma výchovy- v materskej  škole sa poskytuje celodenná forma výchovy a vzdelávania 
 s možnosťou poldennej výchovy a vzdelávania pre deti, ktorých rodičia o to požiadajú.


4. UČEBNÉ OSNOVY
Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách 
Východiská plánovania výchovno- vzdelávacej činnosti 
Výchovno- vzdelávaciu činnosť plánujeme týždenne. Výchovno- vzdelávací plán pre príslušný týždeň vypracúva učiteľka. Obsah i forma plánu je plne v kompetencii učiteľky. Pri plánovaní dopoludňajších cielených vzdelávacích aktivít zohľadňujeme rozvrhnutie vzdelávacích oblastí na časový úsek jedného mesiaca, ktoré ponímame ako minimum . Nejde však o striktné, ale skôr o orientačné  dodržiavanie  uvedeného rozvrhnutia( napr. ak má byť podľa rozvrhnutia vzdelávacia oblasť zaradená 4 krát a v niektorom mesiaci sa podarí zaradiť ju menej, v ďalších mesiacoch stav vyvážime a naopak). Pri plánovaní vychádzame z poznania aktuálnej úrovne detí, rešpektujeme ich prirodzenú variabilitu a ich sociokultúrne prostredie. 
V čase letných prázdnin sa výchovno-vzdelávacia činnosť plánuje a realizuje formou voľných hier a hrových činností, teda bez zohľadnenia odporúčaného rozvrhnutia obsahov jednotlivých vzdelávacích oblastí uvedeného v Štátnom vzdelávacom programe pre predprimárne vzdelávanie v materských školách.
Plánovanie ponímame tematicky, pričom mesačné témy i týždenné podtémy výchovy a vzdelávania sú vopred dané.  Pri ich tvorbe zohľadňujeme potreby a záujmy detí, ako aj plynutie kalendárneho roka. V rámci plánovania aktivít a činností na konkrétny týždeň si učiteľky volia spomedzi na daný mesiac vopred vymedzených výkonových štandardov zo Štátneho vzdelávacieho programu pre predprimárne vzdelávanie v materských školách uvedených v internom dokumente s názvom Plán výchovno-vzdelávacej činnosti na školský rok. V tomto dokumente sa nachádzajú aj naplánované vzdelávacie oblasti na konkrétny týždeň, ktoré nie sú striktne dané a je možné ich obmieňať podľa potreby.  Zvolené výkonové štandardy prispôsobujú schopnostiam danej skupiny detí a usilujú sa prepájať obsahy z rôznych vzdelávacích oblastí do logicky integrovaných celkov.

5. VYUČOVACÍ JAZYK

Predprimárne vzdelávanie v MŠ sa uskutočňuje vo vyučovacom jazyku slovenskom. 
6. VNÚTORNÝ SYSTÉM  KONTROLY A HODNOTENIA DIEŤAŤA
[bookmark: _GoBack]
Hodnotenie detí sa vykonáva pomocou pedagogickej diagnostiky, ktorú vypĺňa učiteľ na základe pozorovania dieťaťa.  Informácie o dieťati sa zapisujú do diagnostických hárkov. Pri hodnotení detí úzko spolupracujeme s  CPPaP v odbornom poradenstve v oblasti logopédie a pripravenosti na vstup do prvého ročníka ZŠ. Toto poradenstvo môžu využívať aj rodičia detí.

7. SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA  
Cieľom  materskej školy  je prispôsobenie sa každému dieťaťu tak, aby sa dieťa nemuselo prispôsobovať materskej škole v tom najlepšom ponímaní.
Našou snahou  je podpora detí založená na včasnom rozpoznávaní individuálnych potrieb dieťaťa, diferenciácii výchovnovzdelávacích činností, spolupráci s rodičmi a zariadeniami poradenstva a prevencie a na vytváraní bezpečného, prijímajúceho prostredia, ktoré umožňuje plnohodnotnú účasť každého dieťaťa na vzdelávaní.
Konkrétne kroky, ktorými materská  škola  zabezpečí, aby sa každé dieťa prijaté do materskej školy (nielen dieťa so ŠVVP) malo možnosť zapojiť sa do výchovno-vzdelávacej činnosti, mohlo učiť spôsobom a tempom rešpektujúcim jeho individuálne osobitosti, rozvojové možnosti, zdravotný stav a rodinné zázemie: 
Vzťah pedagóga a dieťaťa
- Pedagóg uľahčuje  učenie sa, podporuje sebarozvoj.  Je to vzťah nezištný, dieťa neobmedzuje , nie je direktívny, ani manipulatívny.  Pedagóg zlaďuje  vlastné výchovno- vzdelávacie vedenie s vývinom dieťaťa, čím optimalizuje rozvoj jeho osobnosti.  Včasne diagnostikuje problémy dieťaťa, zabezpečuje pomoc pre dieťa.  Ochraňuje fyzické a psychické zdravie dieťaťa. , vedie dieťa k samostatnosti.  Typickým znakom pomáhajúceho vzťahu je individuálny prístup, keď pedagóg obracia pozornosť k špecifickým kvalitám dieťaťa.  Individuálny prístup predchádza zlyhaniu , neúspešnosti dieťaťa vo výchove a vzdelávaní.
Metódy na rozvíjanie emocionálnej inteligencie:
1. Psychologická podpora zo strany učiteľky – znamená z jej strany viac empatie a autenticity. Deti musia cítiť, že sa môžu voľne vyjadriť, klásť otázky. Úprimnosť a otvorenosť učiteľky podnecuje deti k rovnakému správaniu. 
2. Samoorganizovanie činnosti deťmi- je prínosom pre vzájomné učenie sa detí , hodnotenie sa.  Učiteľka je spoluorganizátorkou práce. Patrí sem hlasovanie o činnosti, upratovanie hračiek, dozor pri stolovaní. 
3. Interaktívne cvičenia – učiteľka tu nemá dominantné postavenie, ale je členka skupiny, ktorá diskutuje.  Sú to: 
· Cvičenia, kde deti hovoria o sebe, svojich zážitkoch , ostatné sa po vypočutí snažia  zopakovať, čo si zapamätali 
· Cvičenia typu súhlasím- nesúhlasím- ide o hlasovanie a deti pri ňom cez kartičky vyjadrujú svoj názor. 
· Cvičenia riešením prípadu-  môže byť reálny, alebo vymyslený, deti analyzujú problém, skúmajú príčiny, navrhujú riešenia 
· Cvičenia s hraním rolí – deti prehrávajú divadelné konfliktné situácie , rozprávkové scény, dohrávajú nedokončené príbehu , diskutujú. 
· Brainstormingové cvičenia-  zadá sa problém, deti produkujú jeho riešenia, bez kritiky a hodnotenia. 
· Citové prelaďovanie-  deje sa na začiatku dňa, alebo činnosti  a to prostredníctvom hudby,  rozprávky, tanca,  spoločného pozdravu
· Relaxačné cvičenia-  majú význam na regeneráciu organizmu, obrana proti stresu
· Detské výtvory, kresby , modelovanie, tance- sú dôležitým diagnostickým  prostriedkom. 
K základným úlohám pedagogickej individualizácie  patrí: 
1. Poskytnúť  príležitosť každému dieťaťu zažiť úspech, čo vedie k zvyšovaniu sebavedomia. 
2. Vyhnúť sa omylom spôsobeným  jednotným prístupom bez rešpektovania individuálnych potrieb
3. Čo najefektívnejšie rozvíjať osobnosť dieťaťa. 
4. Snažiť sa zabrániť podvýkonnosti detí  spôsobenej nedostatočným rešpektovaním ich edukačných potrieb. 
Organizácia kooperatívneho učenia 
Kooperačné učenie rozvíja komunikačné zručnosti,  učebný úspech, sebaúctu, pozitívne vzťahy. Umožňuje nácvik zodpovednosti a sociálnych zručností.  Pri takomto type učenia je však potrebné  aj individuálne hodnotenie , pretože skupinová činnosť by mohla byť málo motivačná. Kooperatívne činnosti poskytujú väčší priestor na sebahodnotenie, hodnotenie ostatných členov skupiny. Materská škola bude v kooperatívnom učení  rozvíjať sociálne zručnosti detí. K základným sociálnym zručnostiam patrí-  vedieť zotrvať v skupine, striedať sa, použiť priemernú silu hlasu,  komunikácia bez ponižovania druhých,  schopnosť požiadať o pomoc,  prispievanie vlastnými názormi, chválenie a povzbudzovanie druhých , rešpektovanie druhých , neverbálna komunikácia a zrakový kontakt.  Deťom je dôležité vysvetliť, načo sú tieto zručnosti potrebné v živote a tiež im dať možnosť si ich vyskúšať v skupine.  Kooperatívnu činnosť je dobré striedať s individuálnou a frontálnou činnosťou, pretože nie všetky spôsoby budú vyhovovať všetkým deťom.  Dieťa by malo mať skúsenosť pracovať vo všetkých typoch skupín. Od učiteľky sa očakáva , že pri kooperatívnom učení bude vedieť určiť cieľ , zostaviť skupiny, určiť dĺžku zotrvania v skupinách a podporiť pozitívnu spoluprácu. Takisto musí vedieť zhodnotiť a riešiť prípadné konflikty.


Každodenné uplatňovanie týchto zásad:
· Trieda ako výchovné spoločenstvo – vzájomné vzťahy v triede ovplyvňujú celý výchovno-vzdelávací proces. Systém môže fungovať, ak má učiteľka pozitívny  postoj k deťom.  Musí sa sústrediť na to, aby si deti vzájomne pomáhali v činnostiach,  posilňuje zodpovednosť detí za splnenie úloh,  zapája deti do spoločného riešenia úloh, nadané deti pomáhajú slabším deťom.  S deťmi má partnerskú komunikáciu , vytvára také podmienky, aby každé dieťa mohlo zažiť úspech diferenciáciou úloh, otvorenosť voči názorom detí , v deň sviatku dieťaťa prejavuje náklonnosť. 
· Akceptácia osobnosti dieťaťa- učiteľka nepodmieňuje lásku k dieťaťu dobrým správaním.  Musí vytrvať v prejavovaní priazne aj v situáciách, ak takmer neustále dieťa vyrušuje. Vytvára v triede pozitívnu atmosféru. 
· Atribúcia – deti sa stávajú takými, za aké ich považujeme. Učiteľka deťom pripisuje pozitívne vlastnosti, vytvára príležitosti na sebarealizáciu dieťaťa v oblasti, kde môže zažiť úspech. 
· Formulácia  jasných pravidiel hry- pozitívnu funkciu v živote dieťaťa majú pravidlá vtedy, keď ich dieťa považuje za svoje a osvojí si ich. Najúčinnejšou cestou  k dosiahnutiu sebaovládania,  je  sústrediť sa na potreby druhých. Učiteľka s prosociálnym cítením  dokáže pokojne reagovať na priestupok dieťaťa, alebo na ustavične sa sťažujúceho rodiča.
· Induktívna disciplína – ak dieťaťu nehrozí trest, môže sa vrátiť k zakázanému typu správania. Podstatné je , že  ten zážitok je spojený s ostražitosťou a tak vzniká sebakontrola.  Ak sa však ostražitosť spája iba s následkami , napríklad konflikt s dospelým,  neprichádza u dieťaťa k vnútornej sebakontrole. Iná je situácia, ak učiteľka upriami pozornosť dieťaťa na dôsledky jeho činnosti pre iné dieťa.  Ide o schopnosť vcítiť sa do citov druhého dieťaťa.  Pri indukcií sa vyhýbame globálnym súdom , pomocou cvičení si osvojujeme asertívne spôsobilosti. 
· Nabádanie ako osvedčený výchovný prostriedok – nabádanie k prosociálnemu správaniu ovplyvní deti len na krátky čas. Dobré výchovné výsledky sa dostavia , ak sa také správanie opiera o vhodné  argumenty. 
· Stimulácia prosociálnosti -  výchovný účinok  odmien a trestov býva častokrát úplne opačný. Pri odmeňovaní vo vzťahu k motivácií môže nastať klesajúca úroveň, nakoľko dieťa sa sústredí na vonkajšiu odmenu.  Trestanie navodzuje skôr slepú poslušnosť dieťaťa, ako sociálne prijateľné správanie. Avšak neustála stimulácia v pozitívnom smere  prináša ochotu spolupracovať a pomáhať si. Pozitívny účinok majú pochvaly typu-  „ teším sa“,   „to sa ti podarilo“, „ urobil si nám radosť“.  V psychológií sa  venuje pozornosť metóde posilňovania.  Pri agresívnych deťoch predškolského veku učiteľka bezprostredne po konflikte  prejaví zvýšený záujem a sympatiu obeti fyzickej a slovnej agresie. Agresívnemu dieťaťu venuje pozornosť neskôr , až po zlepšení správania.  Ďalšia technika je autostimulácia- deti sa naučia ovládať svoje správanie tým, že vytvoria  príjemné dôsledky pre vhodné správanie a nepríjemné dôsledky pre zlé správanie. 
· Zapájanie rodičov do výchovného procesu – škola  sa dostáva do osobného kontaktu so všetkými  rodičmi . Pokiaľ učitelia vidia v rodičoch partnerov, dokážu ovplyvniť aj výchovné postoje rodičov.  
Metódy začlenenia detí s odlišnosťami:
1. Zameranie sa na účel správania dieťaťa- zisťujeme cieľ správania, čo ním chce dieťa dosiahnuť. Ak ho vieme, môžeme dieťa naučiť iné spôsoby, ako ten cieľ dosiahnuť. 
2. Zisťujeme, čo spúšťa problémové správanie- všímame si, čo po správaní nasleduje, ako sa správa dieťa, učiteľ 
3. Posilňujeme žiadúce prejavy správania -  a to pochvalou alebo drobnou odmenou. 
4. Delíme činnosti tak, aby deti vedeli, čo ich čaká-  môžeme použiť pomôcky na vizualizáciu denného režimu.
5. U detí s poruchou pozornosti v riadenej činnosti obmedzujeme množstvo podnetov v ich okolí 
6. Na predĺženie koncentrácie pozornosti používame motiváciu, ktorá pramení zo záujmov dieťaťa. 
7. Psychomotorický nepokoj nepotláčame,  ale usmerňujeme, aby neobťažoval samotné dieťa, ani ostatné deti- napr.  vyčlenením priestoru, kde sa môže dieťa uvoľniť




8. STRATÉGIA DIGITÁLNEJ TRANSFORMÁCIE VZDELÁVANIA  
Digitálna transformácia predprimárneho vzdelávania predstavuje systematický, premyslený a pedagogicky ukotvený proces, ktorého cieľom je zmysluplné začleňovanie digitálnych technológií a rozvoj digitálnych zručností do výchovno-vzdelávacej činnosti materskej školy v súlade s vývinovými osobitosťami detí predškolského veku. Cieľom materskej školy je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a budovať základy digitálneho a informatického myslenia prostredníctvom hry, objavovania, tvorivých činností a riešenia problémov, a to s využitím veku primeraných digitálnych aj nedigitálnych pomôcok. Základom kvalitnej digitálnej transformácie je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry. Neoddeliteľnou súčasťou tohto procesu je rozvoj digitálnych kompetencií pedagogických zamestnancov a ostatných zamestnancov materskej školy, vrátane schopnosti kriticky vyberať a reflektovať vhodné digitálne nástroje, vytvárať bezpečné a podnetné vzdelávacie prostredie a modelovať zodpovedné používanie technológií. Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia sa a východiskovú úroveň každého dieťaťa, pričom sa dôsledne dbá na ochranu jeho fyzického a psychického zdravia.
Ciele orientované na dieťa
Poznávanie digitálneho sveta
· spoznávať digitálne zariadenia vo svojom okolí,
· pomenúvať základné digitálne pomôcky a ich využitie,
· rozlišovať medzi digitálnymi a nedigitálnymi predmetmi,
· objavovať, na čo slúžia jednoduché digitálne zariadenia,
· všímať si technológie v každodennom živote.
 
Rozvoj digitálnych zručností
· používať jednoduché digitálne zariadenia primerane schopnostiam dieťaťa,
· manipulovať s tabletom, interaktívnou tabuľou alebo robotickou hračkou podľa pokynov,
· vykonávať jednoduché úlohy pomocou digitálnych pomôcok,
· dodržiavať pravidlá v aktivitách s digitálnymi zariadeniami,
· učiť sa bezpečne zaobchádzať s technológiami.



Učebné osnovy
Témy a podtémy 

	Mesiac 
	Témy 
	Podtémy 

	
September
	
Škôlkari
	Ja a moja škôlka
Môj deň doma a v MŠ 
Bezpečne do škôlky 
Moja rodina 

	

Október
	

Farebná jeseň
	Prišla jeseň 
Jesenná úroda
Jeme zdravo  
Les na jeseň 
Moji starkí 


	

November
	

Moje telo
	Moje telo 
Moje zmysly 
Moje zdravie a choroba 
Malí záchranári 

	
December
	
Naše zimné sviatky
	Privítajme Mikuláša 
Prišla zima 
Vianočné zvyky 

	

Január
	

Biela zima
	Rok a jeho rodina 
V kráľovstve snehu a ľadu 
Zimné športy 
Starostlivosť o zvieratká  v zime 

	

Február
	

Svet okolo nás
	Fašiangy, Turíce
Čím budem
Predmety a ich vlastnosti 
Týždeň pokusov 


	

Marec
	

Kúzelná knižka
	Kniha – náš kamarát 
Z rozprávky do rozprávky 
Zvieratká z dvora 
Veľkonočné sviatky 

	
Apríl
	
Máme tu jar
	Príroda sa zobudila 
Od semienka k rastlinke 
Triedime odpad 
Vesmír 
Na bicykli a kolebežke


	
Máj
	
S láskou
	Moja mama 
Voda a všetko okolo nej 
Slovensko 
Moja obec , môj dom 

	
Jún
	
Pestré leto
	MDD- týždeň plný zábavy 
Čo sa skrýva v tráve 
Zvieratká v zoo
Je tu leto 

